《小重山》
宋代·祖可

谁向江头遣恨浓。碧波流不断，楚山重。柳烟和雨隔疏钟。

黄昏后，罗幕更朦胧。

桃李小园空。阿谁犹笑语，拾残红。珠帘卷尽落花风。

人不见，春在绿芜中。

作者简介：[约公元一一]俗姓苏，字正平，丹阳人，苏庠之弟。（庠为澧州人，与祖可里居不同，未知何故）生卒年均不详，约宋徽宗崇宁初前后在世。住庐山，与善权同学诗，气骨高迈有癞病，人称癞可。与陈师道、谢逸等结江西诗社。祖可著有瀑泉集十三卷，《文献通考》及东溪集传于世。吴曾称“正平工诗，其长短句尤佳。”